pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมต.นร. ออมสินฯ เป็นประธานการประชุมศูนย์บัญชาการติดตามสถานการณ์ (ศตส.)
วันพฤหัสบดีที่ 3 สิงหาคม 2560
รมต.นร. ออมสินฯ เป็นประธานการประชุมศูนย์บัญชาการติดตามสถานการณ์ (ศตส.)
พิจารณาเรื่องการเตรียมการส่งมอบงานของ ศตส. มอบให้คณะกรรมการฯ ซึ่งพลเอกประวิตร วงศ์สุวรรณ รองนายกรัฐมนตรี เป็นประธานต่อไป
วันนี้ (3 สิงหาคม 2560) เวลา 14:00 น. ณ ตึกสันติไมตรี (หลังใน) ทําเนียบรัฐบาล นายออมสิน ชีวะพฤกษ์ รัฐมนตรีประจําสํานักนายกรัฐมนตรี เป็นประธานการประชุมศูนย์บัญชาการติดตามสถานการณ์ (ศตส.)
ภายหลังเลิกประชุมเวลาประมาณ 16.30 น.รัฐมนตรีประจําสํานักนายกรัฐมนตรี ได้แถลงข่าวสรุปผลการประชุมฯ ดังนี้
ที่ประชุมได้พิจารณาเรื่องการเตรียมการส่งมอบงานของ ศตส. มอบให้คณะกรรมการฯ ซึ่งพลเอกประวิตร วงศ์สุวรรณ รองนายกรัฐมนตรี เป็นประธานต่อไป นอกจากนี้ที่ประชุมได้รับทราบรายงานผลการดําเนินงานของหน่วยงานต่าง ๆ ที่เกี่ยวข้อง ซึ่งรายงานว่า ช่วงนี้มีพี่น้องประชาชนจากทุกภูมิภาคเข้ามาถวายบังคมพระบรมศพพระบาทสมเด็จพระปรมินทรมหาภูมิพลอดุลยเดช รัชการที่ 9 ณ พระที่นั่งดุสิตมหาปราสาท ภายในพระบรมมหาราชวังอย่างต่อเนื่องและมีจํานวนมากกว่าปกติ ในแต่ละวันจํานวนประมาณ 30,000-40,000 คน ซึ่ง ศตส. ได้มอบหมายให้หน่วยงานต่าง ๆ ที่เกี่ยวข้องบริการอาหารเพื่อประชาชนผ่านครัวอาสาอย่างสม่ําเสมอ
อนึ่ง ที่ประชุมได้พิจารณาถึงการบริการขนส่งมวลชนแก่พี่น้องประชาชนในช่วงวันสําคัญในเดือน ตุลาคม 2560 พร้อมพิจารณาให้ข้อสังเกตและความคิดเห็นที่เป็นประโยชน์ให้คณะกรรมการฯ ดังกล่าวเพื่อเป็นแนวทางในการดําเนินงานต่อไป
.................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กำหนดวันประชุมคณะรัฐมนตรีอย่างเป็นทางการนอกสถานที่ ครั้งที่ 1/2562
วันพุธที่ 2 มกราคม 2562
กําหนดวันประชุมคณะรัฐมนตรีอย่างเป็นทางการนอกสถานที่ ครั้งที่ 1/2562
ประชุมคณะรัฐมนตรีอย่างเป็นทางการนอกสถานที่ ครั้งที่ 1/2562
วันนี้ (2 มกราคม 62) เวลา 15.00 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) นายพุทธิพงษ์ ปุณณกันต์ รองเลขาธิการนายกรัฐมนตรี ฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรีกําหนดวันประชุมคณะรัฐมนตรีอย่างเป็นทางการนอกสถานที่ ครั้งที่ 1/2562 ระหว่างวันที่ 14-15 มกราคม 2562 ในพื้นที่กลุ่มจังหวัดภาคเหนือตอนบน 1 (เชียงใหม่ แม่ฮ่องสอน ลําปาง ลําพูน ) โดยนายกรัฐมนตรีตรวจราชการในพื้นที่ จังหวัดเชียงใหม่ จังหวัดลําปางและจัดประชุมคณะรัฐมนตรีฯ ในวันอังคารที่ 15 มกราคม 2562 ณ จังหวัดลําปาง
ทั้งนี้ นายกรัฐมนตรีได้มอบหมายให้รองนายกรัฐมนตรีและรัฐมนตรี ลงพื้นที่บริเวณจังหวัดหรืออําเภอโดยรอบกลุ่มจังหวัดภาคเหนือตอนบน 1 เพื่อติดตามการดําเนินงานตามนโยบายของรัฐบาลและสร้างการรับรู้ความเข้าใจกับประชาชน ตลอดจนประมวลประเด็นปัญหาอุปสรรคและข้อเสนอแนะจากประชาชนในพื้นที่ เพื่อนําเสนอในที่ประชุมคณะรัฐมนตรีอย่างเป็นทางการนอกสถานที่ต่อไป
..........................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ผู้ช่วย รมว.สธ. นำชาวสาธารณสุข ถวายสักการะ พระอนุสาวรีย์สมเด็จพระเจ้าบรมวงศ์เธอ กรมพระยาชัยนาทนเรนทร ก้าวสู่ 100 ปี การสาธารณสุขไทย
วันจันทร์ที่ 27 พฤศจิกายน 2560
ผู้ช่วย รมว.สธ. นําชาวสาธารณสุข ถวายสักการะ พระอนุสาวรีย์สมเด็จพระเจ้าบรมวงศ์เธอ กรมพระยาชัยนาทนเรนทร ก้าวสู่ 100 ปี การสาธารณสุขไทย
เช้าวันนี้ (27 พฤศจิกายน 2560) ที่กระทรวงสาธารณสุข  จ.นนทบุรี  นายแพทย์ธวัช สุนทราจารย์  ผู้ช่วยรัฐมนตรีประจํากระทรวงสาธารณสุข ได้รับมอบหมายจาก ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข เป็นประธานในพิธี
วางพานพุ่มดอกไม้ถวายสักการะพระอนุสาวรีย์สมเด็จพระเจ้าบรมวงศ์เธอ กรมพระยาชัยนาทนเรนทรและพิธีสงฆ์อุทิศส่วนกุศลให้อดีตข้าราชการ เจ้าหน้าที่กระทรวงสาธารณสุขที่ล่วงลับไปแล้ว พร้อมปลูกสมุนไพรไม้ยืนต้นได้แก่ ประดู่แดง ปีบ และการบูร เนื่องในวันสถาปนากระทรวงสาธารณสุข และก้าวเข้าสู่ 100 ปีการสาธารณสุขไทย โดยมี นพ.เจษฎา โชคดํารงสุข ปลัดกระทรวงสาธารณสุข และคณะผู้บริหาร ข้าราชการ เจ้าหน้าที่กระทรวงสาธารณสุข ผู้แทนหน่วยงาน สมาคม องค์กรต่าง ๆ ร่วมในพิธี
นพ.ธวัช กล่าวว่า การสาธารณสุขไทยได้รับการสถาปนาครั้งแรก เมื่อวันที่ 27 พฤศจิกายน 2461 ด้วยพระมหากรุณาธิคุณของพระบาทสมเด็จพระมงกุฎเกล้าเจ้าอยู่หัว ทรงแต่งตั้งพระเจ้าน้องยาเธอกรมหมื่นชัยนาทนเรนทร เป็นอธิบดีกรมสาธารณสุขพระองค์แรก พระองค์ทรงบําเพ็ญพระกรณียกิจ เพื่อให้การแพทย์การสาธารณสุขเจริญก้าวหน้าทัดเทียมนานาอารยประเทศมาโดยตลอด ทําให้การสาธารณสุขของไทยพัฒนามาต่อเนื่องมาเป็นลําดับ และเมื่อวันที่ 10 มีนาคม 2485 ได้จัดตั้งเป็นกระทรวงสาธารณสุข โดยคณะรัฐมนตรีได้อนุมัติให้วันที่ 27 พฤศจิกายนของทุกปี เป็นวันคล้ายวันสถาปนากระทรวงสาธารณสุข เพื่อรําลึกความสําคัญของงานสาธารณสุขที่ได้พัฒนาอย่างเป็นรูปธรรมตลอดมา
นพ.ธวัช กล่าวต่อว่า พระบาทสมเด็จพระปรมินทรมหาภูมิพลอดุลเดช บรมนารถบพิตร เสด็จพระราชดําเนินมาทรงประกอบพิธีเปิดพระอนุสาวรีย์สมเด็จพระเจ้าบรมวงศ์เธอ กรมพระยาชัยนาทนเรนทร อธิบดีกรมสาธารณสุขพระองค์แรก ณ หน้าตึกสํานักงานเลขานุการรัฐมนตรีวังเทวะเวสม์ เมื่อวันที่ 27 พฤศจิกายน 2509 และในโอกาสที่กระทรวงสาธารณสุขได้ย้ายที่ทําการใหม่มายังจังหวัดนนทบุรี เมื่อวันที่ 12 กันยายน 2537 ก็ได้อัญเชิญพระอนุสาวรีย์ของพระองค์มาประดิษฐาน ณ หน้าอาคารสํานักงานปลัดกระทรวงสาธารณสุข
ทั้งนี้ ในโอกาสที่ก้าวเข้าสู่วาระ 100 ปี ของการสาธารณสุขไทย สมเด็จพระเทพรัตนราชสุดาฯ สยามบรมราชกุมารี ได้พระราชทาน “ต้นการบูร” ให้เป็นไม้ประจํากระทรวงสาธารณสุข ซึ่งเป็นไม้ยืนต้นขนาดใหญ่ ทรงพุ่มกว้างและทึบ มีความสูงของต้น 30 เมตร ลําต้นมีขนาดถึง 1.5 เมตร เปลือกต้นเป็นสีน้ําตาลลําต้นและกิ่งเรียบไม่มีขน เนื้อไม้สีน้ําตาลปนแดง เมื่อนํามากลั่นแล้วจะได้ “การบูร” ทุกส่วนมีกลิ่นหอม มีสรรพคุณเป็นยาบํารุงหัวใจ ยาระงับประสาท แก้โรคตา แก้เลือดลม แก้ปวดฟัน แก้ไอ แก้ปวดท้อง เกล็ดของการบูร ใช้ทาแก้โรคผิวหนัง ผดผื่นคัน
************************** 27 พฤศจิกายน 2560
รัฐบาลไทย-ข่าวทำเนียบรัฐบาล-รัฐมนตรี ก.อุตฯ กล่าวปาฐกถาพิเศษหัวข้อ Thailand’s transformation under the 20 year national agenda ในงานสัมมนา บางกอกโพสต์ อินเตอร์เนชั่นแนล ฟอรั่ม 61
วันพุธที่ 21 พฤศจิกายน 2561
รัฐมนตรี ก.อุตฯ กล่าวปาฐกถาพิเศษหัวข้อ Thailand’s transformation under the 20 year national agenda ในงานสัมมนา บางกอกโพสต์ อินเตอร์เนชั่นแนล ฟอรั่ม 61
นายอุตตม สาวนายน รัฐมนตรีว่าการกระทรวงอุตสาหกรรม กล่าวปาฐกถาพิเศษหัวข้อ Thailand’s transformation under the 20 year national agenda ในงานสัมมนา บางกอกโพสต์ อินเตอร์เนชั่นแนล ฟอรั่ม ประจําปี 2561
วันนี้ (21 พฤศจิกายน 2561) นายอุตตม สาวนายน รัฐมนตรีว่าการกระทรวงอุตสาหกรรม กล่าวปาฐกถาพิเศษหัวข้อ Thailand’s transformation under the 20 year national agenda ในงานสัมมนา บางกอกโพสต์ อินเตอร์เนชั่นแนล ฟอรั่ม ประจําปี 2561 โดยมี นายวรชัย พิจารณ์จิตร กรรมการและกรรมการบริหารบางกอกโพสต์ กล่าวต้อนรับ และผู้บริหารเครือบางกอกโพสต์ ร่วมเป็นเกียรติ ณ ห้องเวิลด์ บอลรูม โรงแรมเซ็นทาราแกรนด์ แอท เซ็นทรัลเวิลด์
รัฐบาลไทย-ข่าวทำเนียบรัฐบาล-กสร.อนุมัติเงินกู้สหกรณ์ออมทรัพย์ แก้หนี้นอกระบบ
วันจันทร์ที่ 13 สิงหาคม 2561
กสร.อนุมัติเงินกู้สหกรณ์ออมทรัพย์ แก้หนี้นอกระบบ
กรมสวัสดิการและคุ้มครองแรงงาน อนุมัติเงินกู้กองทุนเพื่อผู้ใช้แรงงาน 10 ล้านบาท ให้สหกรณ์ออมทรัพย์ในนิคมอุตสาหกรรมลาดกระบัง แก้ปัญหาหนี้นอกระบบให้ลูกจ้าง
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยภายหลังเป็นประธานมอบเงินกู้กองทุนเพื่อผู้ใช้แรงงานให้แก่สหกรณ์ในสถานประกอบกิจการ เมื่อวันที่ 10 สิงหาคม 2561 ที่ผ่านมา ว่า คณะกรรมการบริหารกองทุนเพื่อผู้ใช้แรงงานได้มีมติอนุมัติเงินกู้ตามโครงการเงินกู้ เพื่อวิถีแห่งคุณภาพชีวิตที่ดีตามศาสตร์พระราชาแก่สหกรณ์เครดิตยูเนี่ยน อี.ดี.ที ลาดกระบัง จํากัด ซึ่งตั้งอยู่ในนิคมอุตสาหกรรมลาดกระบัง เป็นเงิน 10 ล้านบาท เพื่อให้สมาชิกสหกรณ์ที่เป็นลูกจ้างได้กู้ยืมเพื่อนําไปลดภาระหนี้สินนอกระบบหรือหนี้อื่น ๆ ที่มีอัตราดอกเบี้ยสูง และสามารถพัฒนาคุณภาพชีวิตของตนเองและครอบครัวให้ดียิ่งขึ้น โดยคาดว่าจะเกิดประโยชน์แก่ลูกจ้างที่เป็นสมาชิกสหกรณ์ในสถานประกอบกิจการดังกล่าว 236 คน
อธิบดีกสร. กล่าวต่อไปว่า โครงการเงินกู้เพื่อวิถีแห่งคุณภาพชีวิตที่ดีตามศาสตร์พระราชา เปิดโอกาสให้สหกรณ์ออมทรัพย์ในสถานประกอบกิจการและรัฐวิสาหกิจกู้ยืมเงินผ่านกองทุนเพื่อผู้ใช้แรงงานในอัตราร้อยละ 2 ต่อปี โดยจะปล่อยกู้ให้สหกรณ์ออมทรัพย์ในสถานประกอบกิจการหรือสหกรณ์ออมทรัพย์ในรัฐวิสาหกิจสูงสุด ไม่เกินสหกรณ์ละ 10 ล้านบาท เพื่อนําไปให้ลูกจ้างที่มีรายได้น้อยและเป็นสมาชิกสหกรณ์สามารถกู้ ในอัตราดอกเบี้ยไม่เกินร้อยละ 5 ต่อปี สหกรณ์ออมทรัพย์ที่สนใจเข้าร่วมโครงการ สอบถามข้อมูลเพิ่มเติม ได้ที่ กองสวัสดิการแรงงาน โทรศัพท์ 0 2245 6774 หรือ 0 2246 0383 หรือสํานักงานสวัสดิการและคุ้มครองแรงงานจังหวัดทุกจังหวัด
รัฐบาลไทย-ข่าวทำเนียบรัฐบาล-ธ.ออมสิน มอบเงินให้กับสถาบันบำราศนราดูร [กระทรวงการคลัง]
วันศุกร์ที่ 24 เมษายน 2563
ธ.ออมสิน มอบเงินให้กับสถาบันบําราศนราดูร [กระทรวงการคลัง]
ธ.ออมสิน มอบเงินให้กับสถาบันบําราศนราดูร
ธ.ออมสิน มอบเงินให้กับสถาบันบําราศนราดูร ดร.ชาติชาย พยุหนาวีชัย ผู้อํานวยการธนาคารออมสิน พร้อมด้วยคณะผู้บริหาร มอบเงินบริจาค จํานวน 500,000 บาท ให้กับนายแพทย์อภิชาต วชิรพันธ์ ผู้อํานวยการสถาบันบําราศนราดูร เพื่อสมทบทุนจัดหาอุปกรณ์และเครื่องมือทางการแพทย์ในการป้องกันการแพร่ระบาดของไวรัสโคโรนา COVID-19 ซึ่งเป็นเงินที่คณะผู้บริหาร พนักงาน และลูกจ้างธนาคารออมสินได้ร่วมกันบริจาคในกิจกรรม “ออมสินร่วมใจต้านภัยโควิด” โดยชมรมจริยธรรมธนาคารออมสินจัดขึ้น ณ ห้องวชิราวุธ ธนาคารออมสินสํานักงานใหญ่ เมื่อวันที่ 24 เมษายน 2563 โอกาสนี้ ธนาคารออมสินยังได้มอบผลิตภัณฑ์แอลกอฮอล์สเปรย์ ในโครงการกระทรวงการคลังร่วมใจสู้ภัย COVID-19 ให้กับสถาบันบําราศนราดูรด้วย #คลังรวมใจสู้ภัยโควิด19
รัฐบาลไทย-ข่าวทำเนียบรัฐบาล-กรมบัญชีกลางจ่ายเงินช่วยเหลือและสนับสนุนคนดี มีจิตสาธารณะ
วันจันทร์ที่ 2 เมษายน 2561
กรมบัญชีกลางจ่ายเงินช่วยเหลือและสนับสนุนคนดี มีจิตสาธารณะ
กรมบัญชีกลางสรุปผลการจ่ายเงินสงเคราะห์ผู้ประสบภัยตั้งแต่ตุลาคม 2560 – มีนาคม 2561 จํานวน 14 ราย ได้จ่ายเงินชดเชยแล้ว เป็นเงินทั้งสิ้น 3,394,020 บาท
นางญาณี แสงศรีจันทร์ รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า การจ่ายเงินสงเคราะห์ผู้ประสบภัย ที่ได้รับอันตรายจนป่วยเจ็บ สูญเสียอวัยวะ พิการทุพพลภาพ จนไม่สามารถประกอบอาชีพได้ หรือถึงแก่ความตาย จนครอบครัวได้รับความเดือดร้อน เพราะเหตุช่วยเหลือราชการหรือปฏิบัติตนเป็นพลเมืองดี กรมบัญชีกลางได้จ่ายเงินชดเชยไปแล้ว จํานวน 14 ราย (วันที่ 1 ตุลาคม 2560 – 26 มีนาคม 2561) รวมเป็นเงินทั้งสิ้น 3,394,020 บาท
สําหรับบุคคลผู้มีสิทธิที่จะได้รับการช่วยเหลือ จะต้องเป็นผู้ที่ช่วยเหลือราชการด้วยความสมัครใจ ปฏิบัติหน้าที่เป็นพลเมืองดี เช่น ช่วยสกัดคนร้าย การช่วยเหลือคนตกน้ํา จนเป็นเหตุให้ถูกทําร้ายหรือได้รับอันตรายถึงสูญเสียอวัยวะ หรือสูญเสียสมรรถภาพในการทํางานหรือพิการทุพพลภาพ หรือถึงแก่ความตาย ทั้งนี้ การกระทําดังกล่าวต้องไม่เกิดขึ้นจากความประมาทเลินเล่ออย่างร้ายแรง หรือเกิดจากความผิดของตนเอง ทางราชการจะให้ความช่วยเหลือบุคคลที่ทําความดี รวมถึงทายาท เป็นค่ารักษาพยาบาล เงินชดเชย เงินดํารงชีพ และเงินช่วยเหลือค่าจัดการศพ ตามกรณี ดังนี้ 1) กรณีบาดเจ็บ หรือเจ็บป่วย จนต้องเข้ารับการรักษาพยาบาล 2) กรณีสูญเสียอวัยวะหรือพิการทุพพลภาพ 3) กรณีทุพพลภาพขนาดหนัก และ 4) กรณีถึงแก่ความตาย
โฆษกกรมบัญชีกลาง กล่าวต่อว่า คนดี คนที่มีจิตสาธารณะเป็นเรื่องที่ควรให้การสนับสนุนและยกย่อง ซึ่งกรมบัญชีกลางมีความตั้งใจที่จะช่วยเหลือและส่งเสริมให้มีคนดีในสังคมมากยิ่งขึ้น ทั้งนี้ หากพบเห็นคนดี สามารถแจ้งขอรับความช่วยเหลือได้ที่ท้องที่เกิดเหตุ หากเกิดในกรุงเทพมหานคร ติดต่อได้ที่ สํานักงานเขต สําหรับจังหวัดอื่นๆ ติดต่อได้ที่ ที่ว่าการอําเภอ และสามารถศึกษารายละเอียดเพิ่มเติมได้ที่ www.cgd.go.th และ Facebook กองบริหารการเบิกจ่ายเงินเดือน ค่าจ้าง บําเหน็จบํานาญ
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงอุตสาหกรรม ร่วมลงพื้นที่เยี่ยมชมศูนย์ศิลปวัฒนธรรมผู้ไทยผ้าไหมแพรวา เฉลิมพระเกียรติ์ จ.กาฬสินธุ์
วันพุธที่ 13 ธันวาคม 2560
รัฐมนตรีว่าการกระทรวงอุตสาหกรรม ร่วมลงพื้นที่เยี่ยมชมศูนย์ศิลปวัฒนธรรมผู้ไทยผ้าไหมแพรวา เฉลิมพระเกียรติ์ จ.กาฬสินธุ์
รัฐมนตรีว่าการกระทรวงอุตสาหกรรม ร่วมลงพื้นที่เยี่ยมชมศูนย์ศิลปวัฒนธรรมผู้ไทยผ้าไหมแพรวา เฉลิมพระเกียรติ์ จ.กาฬสินธุ์ โดยมีพลเอกประยุทธ์ จันทร์โอชา นายกรัฐมนตรี เป็นหัวหน้าคณะตรวจเยี่ยมฯ ณ ตําบลโพน อําเภอคําม่วง จังหวัดกาฬสินธุ์
วันนี้ (13 ธันวาคม 2560 ) นายอุตตม สาวนายน รัฐมนตรีว่าการกระทรวงอุตสาหกรรม พร้อมด้วยนายสุรพล ชามาตย์ หัวหน้าผู้ตรวจราชการกระทรวงอุตสาหกรรม ร่วมเยี่ยมชมศูนย์ศิลปวัฒนธรรมผู้ไทยผ้าไหมแพรวา เฉลิมพระเกียรติ์ โดยมีพลเอกประยุทธ์ จันทร์โอชา นายกรัฐมนตรี เป็นหัวหน้าคณะตรวจเยี่ยมฯ ณ ตําบลโพน อําเภอคําม่วง จังหวัดกาฬสินธุ์
ทั้งนี้ นายกรัฐมนตรี ได้มอบเครื่องจักรกลการเกษตร (รถเกี่ยวนวดข้าว) จํานวน 11 คัน เพื่อและมอบโค-กระบือ จํานวน 10 ตัว ตามโครงการธนาคารโค-กระบือให้แก่ผู้แทนเกษตรกร ตามพระราชดําริ พร้อมเยี่ยมชมผลิตภัณฑ์พื้นบ้านของจังหวัดกาฬสินธุ์
รัฐบาลไทย-ข่าวทำเนียบรัฐบาล-ธ.ก.ส. ร่วม PTT OR เปิดพื้นที่ปันสุขให้เกษตรกรจำหน่ายลำไยใน PTT STATION
วันพุธที่ 19 สิงหาคม 2563
ธ.ก.ส. ร่วม PTT OR เปิดพื้นที่ปันสุขให้เกษตรกรจําหน่ายลําไยใน PTT STATION
ธ.ก.ส.ร่วม PTT OR เปิดพื้นที่ปันสุขให้เกษตรกรที่ได้รับผลกระทบของเชื้อไวรัสโควิด–19 พร้อมเชิญชวนร่วมอุดหนุนลําไย ตะกร้าละ 3 กก. ราคา 100 บาท ปริมาณรวมกว่า 15 ตัน โดยจําหน่ายในสถานีบริการน้ํามันพีทีที สเตชั่น 4 แห่ง พื้นที่ กทม. และนนทบุรี 19 – 29 ส.ค.นี้
นายสมเกียรติ กิมาวหา รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า จากสถานการณ์การแพร่ระบาดของเชื้อไวรัสโควิด – 19 ได้ส่งผลกระทบต่อรายได้และวิถีชีวิตของเกษตรกร ทําให้การจําหน่ายสินค้าในภาคเกษตรโดยเฉพาะผลไม้ตามฤดูกาล เช่น ลําไยที่ไม่สามารถส่งออกไปยังต่างประเทศได้ตามปกติ เพื่อเป็นการช่วยเหลือและบรรเทาความเดือดร้อนของเกษตรกรผู้ปลูกลําไย ธ.ก.ส. จึงได้ร่วมมือกับ PTT OR เปิด “พื้นที่ปันสุข” รวมพลังสร้างรอยยิ้มให้เกษตรกรไทยจัดสรรพื้นที่แก่เกษตรกรจากจังหวัดเชียงใหม่ นําลําไยมาวางจําหน่าย ปริมาณรวมกว่า 15 ตัน ณ สถานีบริการน้ํามันพีทีที สเตชั่น จํานวน 4 แห่ง ในพื้นที่กรุงเทพมหานครและจังหวัดนนทบุรี โดยขายเป็นตะกร้า ตะกร้าละ 3 กิโลกรัม ในราคา 100 บาท
สําหรับสถานีบริการน้ํามันที่เปิดพื้นที่ให้จําหน่ายลําไย 4 สถานี ได้แก่ 1) บจ.พลังไทยเพื่อไทย 58/8-58/17 หมู่ 12 ถนนเสรีไทย (สุขาภิบาล 2) แขวงคันนายาว เขตคันนายาว 2) สถานีบริการสาขาแยกประชาอุทิศ – ลาดพร้าว ถนนประดิษฐ์มนูธรรม แขวงวังทองหลาง เขตวังทองหลาง 3) บจ.ปิโตรเลี่ยมอเวนิว แจ้งวัฒนะ ถนนแจ้งวัฒนะ แขวงทุ่งสองห้อง เขตหลักสี่ และ 4) บจ.ประดับดาว กรุ๊ป 9779 หมู่ 1 ถนนราชพฤกษ์ ท่าอิฐ ปากเกร็ด
“ขอเชิญชวนพี่น้องประชาชน ร่วมอุดหนุนลําไยจากเกษตรกร ณ สถานีบริการน้ํามันข้างต้น ระหว่างวันที่ 19 – 29 สิงหาคม 2563 เพื่อสร้างขวัญกําลังใจในการประกอบอาชีพให้กับเกษตรกรไทยและสร้างเศรษฐกิจของประเทศให้แข็งแกร่งอย่างยั่งยืน” นายสมเกียรติกล่าว
รัฐบาลไทย-ข่าวทำเนียบรัฐบาล-สร้างเด็กไทยตอบโจทย์ยุค AI
วันศุกร์ที่ 30 สิงหาคม 2562
สร้างเด็กไทยตอบโจทย์ยุค AI
คุณหญิงกัลยา โสภณพนิช รัฐมนตรีช่วยว่าการกระทรวงศึกษาธิการ มอบนโยบายในงานประชุมสัมมนาทางวิชาการประจําปี 2562 เรื่อง “ปัญญาประดิษฐ์ (AI) กับการมัธยมศึกษาไทย”
เมื่อวันที่ 29 สิงหาคม 2562 คุณหญิงกัลยา โสภณพนิช รัฐมนตรีช่วยว่าการกระทรวงศึกษาธิการ มอบนโยบายในงานประชุมสัมมนาทางวิชาการประจําปี 2562 เรื่อง “ปัญญาประดิษฐ์ (AI) กับการมัธยมศึกษาไทย” ซึ่งจัดโดยสมาคมผู้บริหารโรงเรียนมัธยมศึกษาแห่งประเทศไทย (ส.บ.ม.ท.) ณ โรงแรมไดมอนด์ พลาซ่า จังหวัดสุราษฎร์ธานี
รมช.ศึกษาธิการ กล่าวแสดงความชื่นชม ส.บ.ม.ท. ที่ให้ความสําคัญกับการพัฒนายกระดับคุณภาพมัธยมศึกษา ซึ่งเหมาะสมแล้วกับการเป็นองค์กรวิชาชีพที่มีอายุยาวนานถึง 48 ปี มีเกียรติประวัติองค์กรที่เข้มแข็ง และเป็นผู้นําทางการศึกษาอย่างต่อเนื่อง โดยเฉพาะการนําประเทศไปสู่แนวทางการพัฒนาที่ตอบโจทย์การเปลี่ยนแปลงของยุคสมัยและโลก เพราะการศึกษามีหลายประเด็นที่ท้าทายให้พัฒนา ผู้บริหารสถานศึกษาและครู ต้องเร่งปรับเปลี่ยนวิธีการจัดการเรียนการสอน เพื่อกระตุ้นให้เด็กมีทักษะการคิดเป็นระบบ คิดอย่างสร้างสรรค์ และแก้ปัญหาเป็น โดยครูปรับตัวเป็นผู้อํานวยความสะดวก พร้อมสร้างบรรยากาศการเรียนรู้ให้น่าสนใจ และเด็กรู้สึกชอบการเรียน
ในส่วนของผู้บริหารสถานศึกษา ควรเปิดโอกาสให้ประชาชน ผู้ปกครอง หน่วยงานเอกชน สถานประกอบการ เข้ามามีส่วนร่วมในการจัดการเรียนการสอน เพื่อจะได้รับการสนับสนุนและพัฒนาการศึกษาที่ทันสมัย รู้เท่าทันโลก และเทคโนโลยีใหม่ ๆ ก้าวทันศตวรรษที่ 21 รวมถึงการจัดการเรียนรู้ตลอดชีวิต เพื่อยกระดับทักษะความสามารถสําหรับผู้เรียนทุกช่วงวัย (upskill และ reskill) ด้วยแนวคิดส่งเสริมการเรียนรู้ด้วย (SIT : Science Technology Innovation) เพื่อให้เด็กได้เรียนรู้อย่างมีความสุขและสนุก พร้อมปลูกฝังการมีคุณธรรมจริยธรรม มีสํานึกและภาคภูมิใจในความเป็นไทย พร้อมจะเติบโตไปเป็นกําลังสําคัญของประเทศ
สําหรับงานประชุมสัมมนาทางวิชาการประจําปี 2562 เรื่อง “ปัญญาประดิษฐ์ (AI) กับการมัธยมศึกษาไทย” ในครั้งนี้ กําหนดจัดระหว่างวันที่ 27-30 สิงหาคม 2562 เพื่อให้สมาชิกมีแนวทางในการพัฒนาคุณภาพการจัดการศึกษาที่มีประสิทธิภาพ ได้เพิ่มพูนประสบการณ์และแลกเปลี่ยนเรียนรู้แนวทางการพัฒนาคุณภาพการศึกษา ที่มี AI เข้ามามีบทบาทสําคัญ รวมทั้งเพื่อประกาศยกย่องเชิดชูเกียรติคุณของสมาชิกผู้เกษียณอายุราชการ ประจําปี 2562 โดยมีผู้เข้าร่วมงานประกอบด้วย สมาชิก ส.บ.ม.ท. ทุกประเภททุกสังกัด สมาชิกอาวุโสและข้าราชการบํานาญ ข้าราชการครู นักเรียน ประมาณ 2,500 คน
ในโอกาสนี้ รมช.ศึกษาธิการ ได้มอบโล่ประกาศเกียรติคุณผู้ทําประโยชน์ทางราชการ ประจําปี 2562 จํานวน 280 คน เพื่อประกาศยกย่องเชิดชูเกียรติคุณของสมาชิกผู้เกษียณอายุราชการในปีนี้ ที่ทุกคนได้ปฏิบัติหน้าที่ด้วยความวิริยะอุตสาหะ เสียสละ ทุ่มเทพลังกาย พลังใจ และพลังสติปัญญา เพื่อสร้างสรรค์ผลงานและวางรากฐานการพัฒนาทรัพยากรมนุษย์และพัฒนาประเทศ และประพฤติตนเป็นแบบอย่างที่ดี เพื่อให้คนรุ่นหลังได้สานต่ออย่างมีทิศทางที่ชัดเจน ส่งผลต่อคุณภาพผู้เรียน และวงการศึกษาไทย
นวรัตน์ รามสูต, ณรีรัตน์ บุญหลัง: สรุป
นวรัตน์ รามสูต: เรียบเรียง
ทิพย์สุดา ศรีษะแก้ว: ถ่ายภาพ
กลุ่มประชาสัมพันธ์ สร.ศธ.: รายงาน
รัฐบาลไทย-ข่าวทำเนียบรัฐบาล-ทส.เปิดโครงการ ส่งพลาสติกกลับบ้าน รับมือปริมาณขยะช่วงวิกฤตโควิด-19
วันอังคารที่ 19 พฤษภาคม 2563
ทส.เปิดโครงการ ส่งพลาสติกกลับบ้าน รับมือปริมาณขยะช่วงวิกฤตโควิด-19
ทส.เปิดโครงการ ส่งพลาสติกกลับบ้าน รับมือปริมาณขยะช่วงวิกฤตโควิด-19
ทส.เปิดโครงการ ส่งพลาสติกกลับบ้าน รับมือปริมาณขยะช่วงวิกฤตโควิด-19
วานนี้ (18 พ.ค. 63) เวลา 10.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานแถลงข่าวเปิดโครงการ “ส่งพลาสติกกลับบ้าน” ซึ่งเป็นการร่วมกันนําขยะพลาสติกที่เพิ่มขึ้นในช่วงโควิด-19 กลับคืนสู่กระบวนการรีไซเคิลเพื่อสร้างเศรษฐกิจหมุนเวียน (Circular Economy) โดยมีนางสาวรื่นวดี สุวรรณมงคล เลขาธิการสํานักงานคณะกรรมการกํากับหลักทรัพย์และตลาดหลักทรัพย์ (ก.ล.ต.) และหน่วยงานที่เกี่ยวข้อง ร่วมแถลงข่าว ณ ห้องประชุม 1501 สํานักงาน ก.ล.ต.
นายวราวุธ ศิลปอาชา กล่าวว่า จากสถานการณ์วิกฤต COVID-19 ที่ปรับเปลี่ยนวิถีชีวิตของประชาชนด้วยการงดออกจากบ้าน ส่งผลให้หลายคนหันมาใช้บริการเดลิเวอรีและซื้ออาหารกลับบ้าน ซึ่งส่งผลให้ปริมาณขยะเพิ่มมากขึ้น โดยเฉพาะบรรจุภัณฑ์พลาสติกที่เพิ่มขึ้นเฉลี่ย 15% จากการใช้บริการรับส่งอาหารที่มากขึ้นถึง 3 เท่า นอกจากนี้ข้อมูลจากกรุงเทพมหานครยังระบุถึงขยะอาหารและขยะหน้ากากอนามัยที่ใช้แล้วเพิ่มขึ้นถึง 1,500 กิโลกรัมต่อวัน ทําให้เกิดวิกฤติซ้อนวิกฤติ และต้องเร่งรับมือ จึงได้จัดโครงการส่งพลาสติกกลับบ้าน โดยมีแนวคิดว่าทุกครัวเรือน คือ ต้นทางที่สามารถมีส่วนรวม ในการลดและจัดการกับปัญหาปริมาณขยะพลาสติกใช้ครั้งเดียวทิ้งได้ง่ายๆ และทําได้ทันที และมีโมเดลนําร่องระบบการเรียกคืนขยะพลาสติกบนถนนสุขุมวิท เป็นจุดรับขยะพลาสติกสะอาดและแห้งจากผู้บริโภค เพื่อเข้าสู่เครือข่ายผู้ให้บริการและขนส่งทรัพยากรไปยัง Waste hub และเข้าสู่ขั้นตอนการรีไซเคิล (recycle) และอัพไซเคิล (upcycle) เพื่อนําขยะพลาสติกกลับมาหมุนเวียนแปรสภาพเป็นผลิตภัณฑ์ที่สามารถกลับมาใช้ประโยชน์ได้อีกครั้งอย่างคุ้มค่า
ทั้งนี้ ขอขอบคุณทุกเครือข่ายองค์กรที่ร่วมโครงการ และให้ความร่วมมือเป็นอย่างดี ด้วยเทคโนโลยี และแนวทางต่างๆที่มี สามารถแปรรูปพลาสติกที่ใช้แล้วให้เป็นทุน เพื่อสร้างรายได้ ยกระดับสุขอนามัยและคุณภาพชีวิตที่ดีได้ เหลือเพียงความร่วมมือของพี่น้องประชาชน ในการสละความสะดวกสบายส่วนตัว มาร่วมกันลดการใช้บรรจุภัณฑ์พลาสติกแบบใช้ครั้งเดียว และคัดแยกขยะเพื่อนํากลับมารีไซเคิล สร้างประโยชน์ใหม่อย่างมีคุณค่าต่อไป
รัฐบาลไทย-ข่าวทำเนียบรัฐบาล-“สาธิต” มอบนวัตกรรมที่ครอบศีรษะความดันบวกป้องกันโรคโควิด 19 ให้ รพ.แม่สอด
วันเสาร์ที่ 20 มิถุนายน 2563
“สาธิต” มอบนวัตกรรมที่ครอบศีรษะความดันบวกป้องกันโรคโควิด 19 ให้ รพ.แม่สอด
รัฐมนตรีช่วยว่าการกระทรวงสาธารณสุข มอบนวัตกรรมที่ครอบศีรษะความดันบวกฝีมือวิศวกรประจํากรมสนับสนุนบริการสุขภาพ สําหรับบุคลากรทางการแพทย์ใช้ป้องกันโรคโควิด 19 แห่งแรกที่โรงพยาบาลแม่สอด จ.ตาก
รัฐมนตรีช่วยว่าการกระทรวงสาธารณสุข มอบนวัตกรรมที่ครอบศีรษะความดันบวกฝีมือวิศวกรประจํากรมสนับสนุนบริการสุขภาพ สําหรับบุคลากรทางการแพทย์ใช้ป้องกันโรคโควิด 19 แห่งแรกที่โรงพยาบาลแม่สอด จ.ตาก
วันนี้ (20 มิถุนายน 2563) ที่ โรงพยาบาลแม่สอด จ.ตาก ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนายธนิตพล ไชยนันทน์ ที่ปรึกษารัฐมนตรีช่วยว่าการกระทรวงสาธารณสุขและคณะ ลงพื้นที่เยี่ยมให้กําลังใจแพทย์ พยาบาล เจ้าหน้าที่สาธารณสุข พร้อมส่งมอบนวัตกรรมที่ครอบศีรษะความดันบวกป้องกันโรคโควิด 19 จํานวน 3 เครื่องให้โรงพยาบาลแม่สอด จ.ตาก
ดร.สาธิต กล่าวว่า การระบาดของโรคโควิด 19 หน่วยงานภาครัฐ เอกชน และสถาบันการศึกษา ได้คิดค้นนวัตกรรมช่วยบุคลากรทางการแพทย์รับมือกับโควิด 19 จํานวนมาก อาทิ ห้องคัดกรอง-ตรวจผู้ติดเชื้อ, ห้องแยกการติดเชื้อความดันลบ, เตียงคนไข้โปร่งใสครอบเตียงความดันลบ, หุ่นยนต์ส่งอุปกรณ์การแพทย์ เพื่อช่วยลดโอกาสในการติดเชื้อของบุคลากรการแพทย์ที่ต้องใกล้ชิดผู้ป่วย
ล่าสุดวิศวกรประจํากองวิศวกรรมการแพทย์ กรมสนับสนุนบริการสุขภาพ ได้รวมกับสถาบันพลาสติกคิดค้นนวัตกรรมที่ครอบศีรษะความดันบวก สําหรับบุคลากรทางการแพทย์ใช้ป้องกันโรคโควิด 19 รวมทั้งโรคติดต่อระบบทางเดินหายใจอื่นๆ ใช้งานง่าย ราคาไม่แพงต้นทุนการผลิตประมาณ 12,000 บาท นําไปใช้ได้ในทุกๆแผนกที่ต้องสัมผัสกับผู้ป่วย ทั้งห้องฉุกเฉิน ห้องผ่าตัด ห้องทันตกรรม ลดการใช้หน้ากากอนามัย ทั้งนี้
ได้ทดลองใช้ที่คณะทันตแพทยศาสตร์ มหาวิทยาลัยมหิดล และนํามาปรับแก้ให้สวมใส่ง่าย โดยนํามามอบให้โรงพยาบาลแม่สอดเป็นแห่งแรกของประเทศ และหลังจากนี้จะได้นําไปจดลิขสิทธิ์และผลิตเพื่อนําไปมอบให้โรงพยาบาลทั่วประเทศต่อไป
“นวัตกรรมด้านการป้องกันติดเชื้อที่ทุกหน่วยงานคิดค้นขึ้นมา มีประโยชน์มากสําหรับบุคลากรด่านหน้า ที่ต้องสัมผัสกับผู้รับบริการจํานวนมาก โดยเฉพาะผู้ที่ต้องเข้ารับการรักษา รับการผ่าตัดแบบเร่งด่วน ซึ่งการบริการแบบฉุกเฉินและไม่สามารถให้ประวัติที่ชัดเจนได้ นวัตกรรมเหล่านี้จะช่วยให้ลดความเสี่ยงสร้างความมั่นใจให้บุคลากรทางการแพทย์ได้ในระดับหนึ่ง” ดร.สาธิต กล่าว
รัฐบาลไทย-ข่าวทำเนียบรัฐบาล-คณะกรรมการพิจารณาให้สัญชาติไทยและให้สถานะคนต่างด้าวเข้าเมืองโดยชอบด้วยกฎหมายแก่ชนกลุ่มน้อย เห็นชอบรายชื่อตามคำร้องฯ จำนวน 404 ราย
วันพุธที่ 9 พฤษภาคม 2561
คณะกรรมการพิจารณาให้สัญชาติไทยและให้สถานะคนต่างด้าวเข้าเมืองโดยชอบด้วยกฎหมายแก่ชนกลุ่มน้อย เห็นชอบรายชื่อตามคําร้องฯ จํานวน 404 ราย
คณะกรรมการพิจารณาให้สัญชาติไทยและให้สถานะคนต่างด้าวเข้าเมืองโดยชอบด้วยกฎหมายแก่ชนกลุ่มน้อย เห็นชอบรายชื่อตามคําร้องฯ จํานวน 404 ราย
วันที่(8 พ.ค.61) เวลา 9.30 น. ที่ห้องประชุมราชสีห์ ศาลาว่าการกระทรวงมหาดไทย นายประยูร รัตนเสนีย์ รองปลัดกระทรวงมหาดไทย ได้รับมอบหมายจาก นายฉัตรชัย พรหมเลิศ ปลัดกระทรวงมหาดไทย ให้เป็นประธานกรรมการพิจารณาให้สัญชาติไทยและให้สถานะคนต่างด้าวเข้าเมืองโดยชอบด้วยกฎหมายแก่ชนกลุ่มน้อย ครั้งที่ 2/2561 โดยคณะกรรมการประกอบไปด้วยหลายหน่วยงานที่เกี่ยวข้อง อาทิ สํานักงานสภาความมั่นคงแห่งชาติ กองบัญชาการกองทัพไทย สํานักงานตํารวจแห่งชาติ กระทรวงการต่างประเทศ เป็นต้น
นายประยูร รัตนเสนีย์ รองปลัดกระทรวงมหาดไทย กล่าวว่า การประชุมในวันนี้ มีเรื่องต้องพิจารณาเกี่ยวกับคําร้องขอมีสถานะคนต่างด้าวเข้าเมืองโดยชอบด้วยกฎหมายของบุคคลที่อพยพเข้ามาในราชอาณาจักรไทยและอาศัยอยู่มานานตามพระราชบัญญัติคนเข้าเมือง พ.ศ. 2522 ที่ต้องพิจารณา ซึ่งมีรายชื่อ จํานวน 404 รายแบ่งเป็นคําร้องที่มีคุณสมบัติครบถ้วนและเป็นไปตามหลักเกณฑ์ตามมติคณะรัฐมนตรี เมื่อวันที่ 7 ธันวาคม 2553 ไม่พบประวัติอาชญากรรมและพฤติการณ์ด้านความมั่นคง จํานวน 402 ราย และคําร้องที่มีคุณสมบัติครบถ้วน แต่พบประวัติการกระทําความผิดและทราบผลคดี จํานวน 2 ราย (เป็นกรณีพ้นโทษในคดีอาญามาแล้วเกิน 5 ปี นับถึงวันยื่นคําร้อง) โดยที่ประชุมได้มีมติเห็นชอบเสนอรายชื่อผู้ยื่นคําร้องให้รัฐมนตรีผู้รักษาการพิจารณาอนุญาตตามมาตรา 17 แห่งพระราชบัญญัติคนเข้าเมือง พ.ศ. 2522 จํานวน 404 ราย
รองปลัดกระทรวงมหาดไทย ได้กล่าวเพิ่มเติมว่า สําหรับกลุ่มเป้าหมายที่ กระทรวงมหาดไทย โดยกรมการปกครอง (สํานักกิจการความมั่นคงภายใน) กําลังพิจารณาให้สถานะคนต่างด้าวเข้าเมืองโดยชอบด้วยกฎหมายแก่บุคคลที่อพยพเข้ามาในประเทศไทยและอาศัยอยู่มานานตาม พระราชบัญญัติคนเข้าเมือง พ.ศ. 2522 อยู่ ณ ขณะนี้ มีด้วยกัน 4 กลุ่ม ได้แก่ 1) กลุ่มอพยพเข้ามาและอาศัยอยู่มานาน 2) กลุ่มเด็กและนักเรียน ทั้งที่กําลังเรียนอยู่ในสถานศึกษาและจบการศึกษาแล้วแต่มีสถานะที่ถูกต้องตามกฎหมาย 3) กลุ่มบุคคลไร้รากเหง้า และ 4) กลุ่มบุคคลที่มีคุณประโยชน์แก่ประเทศ ซึ่งคณะกรรมการฯ ยังจะต้องพิจารณาตามหลักเกณฑ์และคุณสมบัติของผู้ที่ยื่นคําร้องฯ และมีกระบวนการตรวจสอบอย่างละเอียด ก่อนที่จะนําเสนอรายชื่อให้รัฐมนตรีว่าการกระทรวงมหาดไทย และนายกรัฐมนตรี พิจารณา ให้มีสถานะคนต่างด้าวเข้าเมืองโดยชอบด้วยกฎหมายต่อไป ทั้งนี้ ผู้มีข้อสงสัยเพิ่มเติมสามารถสอบถามได้ที่ สํานักกิจการความมั่นคงภายใน โทร.02-223-6740.
ครั้งที่ 98/2561
กองสารนิเทศ สํานักงานปลัดกระทรวงมหาดไทย
โทร 0-22224131-2